*Pranešimas žiniasklaidai*Lapkričio 21 d.

**„KFC“, „Vapiano“ ir „O’Learys“ restoranai grįžta į „Wolt“ platformą**

**Populiarieji restoranai – „KFC“, „Vapiano“ ir „O’Learys“– vėl pasirodys „Wolt“ platformoje Lietuvoje.**

„Wolt Baltics“ generalinio direktoriaus Manto Lomsargio teigimu, „Apollo Group“ restoranai gruodį bus įtraukti į „Wolt“ platformą. „Bendradarbiavimas taip pat apima ir Latviją, Estiją bei Suomiją, todėl džiaugiamės, kad populiarūs restoranai į mūsų platformą grįžta keturiose kaimyninėse šalyse“, – sakė M. Lomsargis.

„Apollo Group“ valdybos narys Mauri Dorbek įsitikinęs, kad pasirinkimas dirbti su „Wolt“ užtikrina profesionalų maisto pristatymą didelę klientų bazę turintiems restoranams. „Wolt“ yra gerai žinoma ir patikima tarptautinė technologijų įmonė, su kuria „Apollo Group“ turi teigiamos bendradarbiavimo patirties“, – pridūrė M. Dorbekas.

**Apie „Wolt“**

„Wolt“ yra Helsinkyje įsikūrusi technologijų bendrovė, valdanti internetinę platformą, skirtą vartotojams, prekybininkams ir kurjeriams. Ji sujungia, norinčius užsisakyti maisto ar kitų prekių, su tais, kurie nori jas parduoti ar pristatyti. Tam „Wolt“ kuria ir vysto įvairias technologijas – nuo logistikos iki mažmeninės prekybos programinės įrangos ir finansinių sprendimų. Taip pat įmonė valdo savo maisto prekių parduotuves „Wolt Market“.  Šalia pagrindinių paslaugų „Wolt“ savo klientams siūlo ir „Wolt+“ (prenumeratos paslauga klientams), „Wolt at Work“ (maitinimo lengvatos ir pristatymas į biurą įmonėms), „Wolt Drive“ (greitas paskutinės mylios pristatymas prekybininkams) ir „Wolt Self-Delivery“ (paslauga prekybininkams partneriams, turintiems savo kurjerius). „Wolt“ savo veikla siekia gerinti gyvenimą miestuose, įgalinant ir auginant vietos bendruomenes. Įmonė buvo įkurta 2014 m., o 2022 m. suvienijo jėgas su „DoorDash“. Šiuo metu „DoorDash“ vykdo veiklą 29 šalyse, iš kurių 25 šalyse veikia „Wolt“ prekės ženklas.